OzLabs/hebrew-wiki-articles huggingface dataset:
הרי הסיירה הגבוהים

הרי הסיירה הגבוהים (באנגלית: High Sierra) הוא סרט פשע אפל אמריקאי משנת 1941 בבימויו של ראול וולש עם המפרי בוגרט ואידה לופינו בתפקידים הראשיים.

התסריט נכתב על ידי ג'ון יוסטון והוא מבוסס על רומן של W. R. Burnett משנת 1940 שהשתתף עם יוסטון בכתיבתו.

הסרט סימן נקודת מפנה בקריירה של בוגרט ממשחק בתפקידים משניים לתפקידים ראשיים.

חלק מהסרט צולם בהרי הסיירה הגבוהים. סצנת הסיום של המרדף וקרב היריות צולמה באזור הסלעי במעלה הר ויטני, הפסגה הגבוהה ביותר בארצות הברית היבשתית.
==תקציר העלילה==
רוי ארל (המפרי בוגרט) עבריין מורשע על שוד, משתחרר על תנאי לאחר שמונה שנות מאסר. את השחרור משיג לו העבריין ביג מק (ריצ'רד מקברייד) המתכנן שוד גדול בבית מלון באתר הנופש טרופיקו ספרינגס (שם פיקטיבי) בקליפורניה. הוא מקבל מכונית וכסף הוראה להיפגש עם משתתפים נוספים בשוד שנמצאים באתר קמפינג בהרי הסיירה הגבוהים.

בדרך הוא נתקל ברכב ובו בחורה צעירה ונאה בשם ולמה (ג'ואן לסלי) הנוסעת עם סבה וסבתה להוריה בלוס אנג'לס.

ולמה מוצאת חן בעיני רוי למרות הפרש הגילים. היא סובלת מצליעה בגלל רגל קלוטה ורוי ממן לה את הניתוח.

רוי מגיע לאתר הנופש ונפגד עם שאר המשתתפים, "בייב" (אלן קרטיס), "רד" (ארתור קנדי) ומנדוזה (קורנל ויילד). מנדוסה עובד כפקיד קבלה במלון. הוא מוסר את תוכנית המלון וכי יפתח את דלת הכספת שבה יש תכשיטים יקרים של אורחי המלון העשירים.

אתם נמצאת מארי ג'קסון (אידה לופינו), חברתו של בייב שהביא אותה מלוס אנג'לס שם הייתה רקדנית בארים. בייב מתעלל בה ומאיים להחזירה ללוס אנג'לס. רוי מגן עליה והיא מתאהבת בו. ביתיים ולמה מחלימה מהניתוח ברגלה אך דוחה את הצעתו של רוי להינשא כי היא כבר מאורסת לאחר ואינה אוהבת אותו.

השוד משתבש לאחר ששומר מגיע למקום ורוי פותח באש. הם נמלטים בשני רכבים. הרכב של בייב רד ומנדוזה מתהפך ועולה באש. בייב ורד נהרגים ומנדוזה נתפס ומוסר את כל הפרטים על השוד.

רוי מביא את השלל לביג מק אך מתברר שהוא מת. במקום נמצא סגנו קנמר (ברטון מקלין) שדורש את השלל ורוי הורג אותו.

רוי מוסר את התכשיטים לסוחר ברכוש גנוב ומורה למארי להישאר בלוס אנג'לס בעוד הוא ממשיך להרי סיירה הגבוהים אך תמונתו מתפרסמת בעיתונים ומתחיל מרדף אחריו בדרכים הצרות והמסוכנות של הרי הסיירה הגבוהים.

השוטרים, סוגרים על רוי שמתבצר מאחורי סלעים בהר ויטני ויורה בתת-מקלע.

למקום מגיעה גם מארי והכלב פארד שמתפרץ ומתחיל לנבוח. רוי יוצא ממחבואו קורא למארי אך אז הוא נחשף וצלף פוגע בו והורג אותו. הוא נופל ומתגלגל עד למארי הבוכה.

==קישורים חיצוניים==
* 

*[https://www.youtube.com/watch?v=X-oPLZYOCcM קדימון להרי הסיירה הגבוהים], באתר יוטיוב
*[http://www.tcm.turner.com/tcmdb/title/597/High-Sierra/ הרי הסיירה הגבוהים], באתר TCM
קטגוריה:סרטי 1941
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי פשע אמריקאיים
קטגוריה:סרטים אפלים
קטגוריה:סרטי המפרי בוגרט
Man Is a Woman

Man Is a Woman (בתרגום חופשי לעברית: גבר הוא אישה; בצרפתית: L'homme est une femme comme les autres) הוא סרט קולנוע צרפתי משנת 1998 בבימויו של ז'אן-ז'אק זילברמן.

==תקציר העלילה==
סיימון הוא נגן קלרינט יהודי הומוסקסואל בן שלושים. משפחתו דתית ומתקשה לקבל את זהותו המינית. דודו הוא בנקאי עשיר שמציע לו עסקה: הוא ייתן לו 10 מיליון פרנק ויוריש לו את אחוזתו אם יסכים להתחתן עם אישה. סיימון פוגש ברוזלי באומן, יהודיה שומרת מצוות וזמרת יידיש ידועה. לאט לאט, תוך כדי היכרות איתה, סיימון מתאהב בה.

==שחקנים ודמויות==
{| class="wikitable"
! שם השחקן/ית !! שם הדמות !! אודות הדמות
|-
| אנטואן דה קון || סיימון אשכנזי || נגן קלרינט הומוסקסואל בן שלושים
|-
| אלזה זילברסטיין || רוזלי באומן || יהודיה שומרת מצוות שהיא זמרת ידועה בזכות שירתה בשפת היידיש
|-
| מישל אאמונט || סולומון אשכנזי || דודו של סיימון, בנקאי עשיר
|-
| גד אלמלח || דוד אפלבאום ||
|-
| מוריס בניחו || מרדכי באומן ||
|-
| קתרין הייגל || האנה באומן ||
|-
| ג'ודית מגרה || || אמא של סיימון
|-
| סטפן מצג || דניאל באומן ||
|-
| אנדריי דמאנט || || עובד בבנק
|-
|}

==קישורים חיצוניים==

==הערות שוליים==

קטגוריה:סרטי 1998
קטגוריה:סרטי יהדות
קטגוריה:סרטי להט"ב
קטגוריה:סרטי להט"ב צרפתיים
קטגוריה:סרטים באנגלית
קטגוריה:סרטים ביידיש
קטגוריה:סרטים בצרפתית
קטגוריה:סרטים צרפתיים
הארגונים ההומופילים בחוף המזרחי

הארגונים ההומופילים בחוף המזרחי (באנגלית: East Coast Homophile Organizations; ובראשי תיבות: ECHO) הוא ארגון אשר הוקם בינואר 1962 בפילדלפיה, במטרה להקל על שיתוף הפעולה בין ארגונים שונים שהיו פעילים בחוף המזרחי של ארצות הברית למען זכויות ההומופילים לבין גורמים חיצוניים. בין הארגונים המייסדים: אגודת מאטאשין בניו יורק ובוושינגטון, בנותיה של ביליטיס בניו יורק ואגודת יאנוס בפילדלפיה.<ref>ECHO Monthly, 26 Jan.-1 Sept., 1963</ref> חברי ה-ECHO נפגשו אחת לחודש, כאשר פילדלפיה נבחרה להיות העיר המארחת מפגשים אלו, בשל מיקומה המרכזי בין כל הגורמים המעורבים.<ref>Ken Travis, “Confidential Reporter Attends First Homosexual Convention in U.S History,” Confidential, Jan. 1964, 26-27</ref>

הארגון החליט על הפסקת פעילותו בשנת 1966, בשל סוגיות פנימיות,<ref>Marc Stein, City of Sisterly and Brotherly Loves, Lesbian and Gay Philadelphia, 1945-1972 (Chicago: University of Chicago Press, 2000)</ref> אך לבסוף חידש את פעילותו בשם הוועידה המזרחית של הארגונים ההומופילים (באנגלית: Eastern Regional Conference of Homophile Organizations; ובראשי תיבות: ERCHO): חברה-בת של הוועידה הצפון-אמריקאית של הארגונים ההומופילים (NACHO), ארגון חדש שהוקם בשנת 1966 על מנת לתאם בצורה טובה יותר את שיתופי הפעולה בין ארגונים שונים הפעילים למען זכויות ההומופילים. עד שנת 1969 חברי ה-ERCHO כללו את המועצה לשוויון הומוסקסואלי בניו יורק, הליגה ההומופילית לסטודנטים, ליגת הפעולה ההומופילית של פילדלפיה, המכון לאתיקה חברתית של הרטפורד וקבוצת הדיונים בוסט סייד,<ref> Stein, City of Sisterly and Brotherly Loves</ref> זאת בנוסף לחברים המקוריים ב-ECHO.

בפגישת ה-ERCHO שנערכה בנובמבר 1969 בפילדלפיה, קרייג רודוול ואחרים הגישו החלטה לקיום צעדה בניו יורק לציון "ההפגנות הספונטניות ברחוב כריסטופר", שהתרחשו ביוני.<ref>[http://www.villagevoice.com/2010-06-22/news/1970-a-first-person-account-of-the-first-gay-pride-march// Sargeant, Fred. "1970: A First-Person Account of the First Gay Pride March." The Village Voice. June 22, 2010.] retrieved January 3, 2011.</ref> רוב חברי ERCHO תמכו בהחלטה. כתוצאה מצעד זה, ההפגנות הראשונות של יום השחרור של רח' כריסטופר נערכו ביוני 1970, במקביל לאירועים אחרי בשיקגו, ניו יורק, לוס אנג'לס וסן פרנסיסקו.

פעילויותיהם של ERCHO, NACHO ושל ארגונים אחרים החלו ודעכו, לאור עלייתה והתפשטותה של תנועת השחרור הגאה, על עמדותיה הפוליטיות הרדיקליות, שקמה בעקבות מהומות סטונוול. והפגישה האחרונה של NACHO התקיימה בשנת 1970.<ref name="ClendinenNagourney2013"></ref>

==ראו גם==

* זכויות להט"ב בארצות הברית
* אגודת יאנוס
* אגודת מאטאשין
* בהלת הלבנדר
* בנותיה של ביליטיס
* מהומות סטונוול

==הערות שוליים==

קטגוריה:1963 בארצות הברית
קטגוריה:ארגוני להט"ב בארצות הברית
קטגוריה:זכויות להט"ב בארצות הברית
קטגוריה:להט"ב: היסטוריה
החברים של ויולט

החברים של ויולט (באנגלית: Violet Tendencies) הוא סרט קומדיה רומנטית משנת 2010 בבימויו של קספר אנדראס, על פי תסריט מאת ג'סי ארצ'ר, ובכיכובם של מינדי כהן ומרקוס פטריק. הסרט יצא לאקרנים בארצות הברית ב-19 בנובמבר 2010, שוחרר לצפייה ב-VOD במרץ 2011 ולרכישה ב-DVD ב-24 במאי 2011.<ref name=autogenerated1>[https://www.imdb.com/title/tt1407055/ Violet Tendencies (2010) - IMDb]</ref><ref></ref><ref></ref>

==תקציר העלילה==
ויולט (בגילומה של מינדי כהן) היא פאג האג בת 40, שנמאס לה להיות לבד. היא מחליטה להתנתק מכל חבריה ההומוסקסואלים כדי למצוא לעצמה בן-זוג סטרייט.<ref name=autogenerated1 />

==שם הסרט==
באנגלית, שם הסרט "Violet Tendencies" הוא משחק מילים על המונח "violent tendencies", שמשמעותו נטייה לאלימות.

==קישורים חיצוניים==

==הערות שוליים==

קטגוריה:סרטי 2010
קטגוריה:סרטים באנגלית
סיטרואן XM

סיטרואן XM (בצרפתית : Citroën XM) היא מכונית סלון מהודרת מתוצרת יצרנית הרכב הצרפתית סיטרואן, חברת בת של קבוצת PSA אשר יוצרה בין השנים 2000–1989 בצרפת

=="סיטרואן XM"==

* יוצרו 333,405 יחידות.
* 5 נוסעים.
* מנוע קדמי.
* מנועי בנזין ו-מנועי דיזל.
* סוג הנעה : הנעה קדמית.
* מתלים - הידרו-פינאומטיים.
* בלמים - 4 בלמי דיסק.
* קיבולת מכל דלק - 80 ליטר.
* נפח תא מטען : 450 / 1,460 ליטר (דגמי סדאן), 720 / 1,960 ליטר (דגם סטיישן).
* מקדם גרר - 0.28
* בשנת 1990 זכה דגם "סיטרואן ZX" במקום הראשון בפרס מכונית השנה באירופה. מרצדס-בנץ SL-קלאס דורג במקום השני, ופורד פיאסטה דורגה במקום השלישי.
===סדרות===
* סדרה ראשונה - יוצרה בין השנים 1989–1994
* סדרה שנייה - יוצרה בין השנים 1994–2000

==תצורות==

* 5 דלתות הצ'בק
* 5 דלתות - סטיישן.

== תמונות ==
<gallery mode="packed" heights="80">
קובץ:1990 Citroën XM (3992216457).jpg | "סיטרואן XM", שנת 1990
קובץ:Citroën XM rear 20091003.jpg | "סיטרואן XM"
קובץ:Citroen XM V6 (39407463211).jpg | "סיטרואן XM"
קובץ:20171210 Retro Classics Bavaria D5C 0734-Bearbeitet.jpg | "סיטרואן XM"
קובץ:Xm-cockpit.jpg | "סיטרואן XM" - מבט ללוח מחוונים
קובץ:2000 Citroën XM hatchback (2010-11-28).jpg | "סיטרואן XM", שנת 2000
קובץ:Xm-compo.jpg | "סיטרואן XM"
קובץ:Citroën XM EuroCitro 2014.jpg | "סיטרואן XM"
קובץ: Citroen XM r black.jpg| "סיטרואן XM"
קובץ:1995 Citroen XM Break VSX Turbo 2.0 Rear.jpg | "סיטרואן XM", דגם "VSX Turbo 2.0" שנת 1995 - סטיישן
קובץ:1995 Citroen XM Break VSX Turbo 2.0 Front.jpg | "סיטרואן XM", דגם "VSX Turbo 2.0" שנת 1995 - סטיישן
</gallery>

<gallery mode="packed" heights="120">
קובץ:Citroën XM Bagagère Tissier (4667225317).jpg | "סיטרואן XM" - מסחרית
קובץ:Citroën XM Bagagère Tissier (4667834288).jpg | "סיטרואן XM" - מסחרית
קובץ:XM Tissier.jpg | "סיטרואן XM" - אמבולנס
</gallery>

==ראו גם==
* סיטרואן

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1989
קטגוריה:מכוניות סלון
קטגוריה:מכוניות סטיישן
קטגוריה:אמבולנסים
XM
קטגוריה:מכוניות צרפתיות
קטגוריה:מכונית השנה באירופה
שימוש בקנאביס בקרב הקהילה הגאה

[[דגל הגאווה ועליו סמל של קנאביס בצבע לבן]]
שימוש בקנאביס בקרב הקהילה הגאה הוא מאפיין נפוץ של תמיכה גם בזכויות להט"ב וגם בגישה לסם הקנאביס, שעד לשנת 2000 בערך שניהם היו מחוץ לחוק, והיו בשולי החברה בכל מקום,<ref></ref> ועדיין נמצאים שם בחלק ניכר מהעולם גם כיום. התמיכה בשני הנושאים משולבת מסיבות שונות, ביניהן טענות כי קנאביס הוא יעיל בהקלה על תסמיני איידס, כאשר הקהילה הגאה נחשבת מובילה בכל הקשור לסובלנות חברתית ומגוון באורח החיים, וגם כי נושאי להט"ב ונושאי קנאביס חווים קיבוץ חברתי יחד כתרבות נגד.

== לפי סוגיה ==
[[מצעד הגאווה במיניאפוליס אשר קרא גם ללגליזציה של סמים קלים בשנת 2013]]
ווינה, אוסטריה צועדים עם צמחי קנאביס בשנת 2007]]

=== רפואית-בריאותית ===
בציר הזמן של HIV/איידס, בתחילת משבר האיידס בארצות הברית בשנות ה-80 של המאה ה-20, לא היו טיפולים תרופתיים זמינים לטיפול במחלה או להקלה בתסמינים. אנשים רבים יכלו להשתמש בקנאביס רפואי כדי להקל על מחלתם בצורה שלא הצליחו להשיג בשום דרך אחרת. עם זאת, באותה תקופה קנאביס היה מחוץ לחוק במקומות רבים. מכיוון שאנשים וגם להט"בים הושפעו באופן לא פרופורציונלי מ-HIV/איידס, לקהילה הלהט"בית היה צורך חדש ודחוף בגישה לקנאביס. התחילה החפיפה בין אקטיביזם למען זכויות להט"ב לבין אקטיביזם בגישה לקנאביס. הפעילות הלהט"בית הזו למען קנאביס התארגנה לעיתים בגיי קלאב או ברשתות חברתיות שבאמצעותם אנשים עם קנאביס חילקו אותו לאנשים עם איידס.<ref name="Feldman 1998"></ref> ב-1990 טען דו"ח חדשותי כי אנשים רבים עם HIV משתמשים בקנאביס לטיפול פליאטיבי.<ref></ref>

אקטיביסטים להט"בים ואקטיביסטים למען מודעות HIV/איידס הגדילו מאוד את התמיכה הציבורית בגישה לקנאביס.<ref></ref>

הארווי מילק ודניס פרון היו אישים פוליטיים להט"בים מסן פרנסיסקו שהציעו חקיקה לגליזציה של קנאביס לטובת הקהילה הגאה ולטובת אחרים.<ref></ref><ref></ref><ref></ref>

=== מסחר ===
ישנן עדויות המצביעות על כך שלמגזר העסקי שמשקיע בייצור ומכירת קנאביס יש אחוז נמוך יותר של ייצוג להט"בי לעומת שוק הצרכנים של מוצרי קנאביס.<ref></ref><ref></ref><ref></ref>

ישנם גם מספר סיפורי הצלחה של אנשים להט"בים בתעשיית הקנאביס.<ref></ref><ref></ref>

ישנו דו"ח שממליץ על שיווק קנאביס לקהילה הגאה.<ref></ref><ref></ref>

== בארצות הברית ==
פרשנים פוליטיים בארצות הברית השוו בין השינוי המהיר של דעת הקהל בעשור הראשון והשני של המאה ה-21 בנושא זכויות להט"ב ובין השינוי המהיר באותה תקופה בנושא הגישה לקנאביס.<ref></ref><ref></ref><ref></ref><ref></ref><ref></ref><ref></ref><ref></ref><ref></ref> בעוד שלפני שנת 2000, שני הנושאים הללו היו טאבו במיינסטרים, לאחר אותה תקופה חלה מגמה הולכת וגוברת לנרמל את הקבלה החברתית של זכויות להט"ב ושל השימוש בקנאביס.<ref name="rauch 2018"></ref> כלי תקשורת רבים מצאו קווי דמיון בין הטיעונים לטובת זכויות להט"ב ולטובת קנאביס.<ref></ref>

בשנים שהובילו לשינויים, הרבה רשויות נחשבות העריכו את התמיכה הציבורית בזכויות הקהילה הגאה וגם בקנאביס כנמוכה מכפי שהייתה בפועל.<ref></ref> החוקים הפדרליים בארצות הברית היו רחוקים יותר מדעת הקהל מאשר חוקי המדינות בנושאים הללו.<ref></ref>

== בישראל ==
<gallery>
קובץ:JerusalemPride2005.jpg|מפלגת עלה ירוק במהלך מצעד הגאווה והסובלנות בירושלים בשנת 2005
</gallery>

== הערות שוליים ==

קטגוריה:קנאביס
קטגוריה:תרבות להט"ב
הדיוויזיה ה-19 (בריטניה)

הדיוויזיה ה-19 (המערבית) של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה בספטמבר 1914 כחלק מצבא קיצ'נר, וביוני 1915 נשלחה הדיוויזיה לצרפת. הדיוויזיה לחמה בקרבות היום הראשון של הקרב על הסום כחלק מהקורפוס ה-3, וספגה אבדות כבדות. לאחר מכן לחמה הדיוויזיה בקרבות השונים בחזית המערבית, ובכלל זה בקרב מסין, קרב פשנדל, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובמהלך 1919 פורקה הדיוויזיה.

==קישורים חיצוניים==
* [https://www.longlongtrail.co.uk/army/order-of-battle-of-divisions/19th-western-division/ הדיוויזיה ה-19] (באנגלית)

קטגוריה:עוצבות בריטיות שלחמו בחזית המערבית במלחמת העולם הראשונה
19
ליתוסטרוטיה

שלד של [[מלאוויזאורוס.]]
ליתוסטרוטיה (שם מדעי: Lithostrotia) היא קבוצה של דינוזאורים זאורופודים מקבוצת הטיטאנוזאורים, הכוללת את מרבית הטיטאנוזאורים למעט הסוגים הפרימיטיביים ביותר כמו הטיטאנוזאורוס. הם חיו ברחבי העולם במשך הקרטיקון מלפני 120 עד 66 מיליון שנה עד הכחדת הקרטיקון הגדולה. הקבוצה תוארה לראשונה ב-2004 בידי החוקר Upchurch ומשמעות שמם הוא: "משובצי אבנים", זאת עקב ממצאים של כמה דינוזאורים כמו הסלטזאורוס שהיו בעלי שריון אוסטאודרם על גבו ששימש להגנה. עם זאת לחלקם היה עור עבה פשוט יותר, דומה לעור של פיל או קרנף.

הליתוסטרוטים היו דינוזאורים גדולים מאוד והם מכילים את הארגנטינוזאורוס ושאר האנטארקטוזאוריים הענקיים (אם כי המשפחה לא נחשבת לטקסון תקף). מרבית מיני הקבוצה הגיעו לגדלים מרשימים מאוד והם היו המגה-פאונה העיקרית של הקרטיקון, אשר ניזונו ביערות מעצים מחטניים, ציקסיים וצמחים דומים - דבר הידוע מקופרוליטים שנמצאו. עם זאת חלקם כמו המגיארוזאורוס היו קטנים בהרבה מקרוביהם ולא עלו על 1 טון. רבים מהם היו בעלי מאפיינים של ממנצ'יזאוריים, בעיקר במבנה הזנב והחוליות.

==מיון==
*קבוצה ליתוסטרוטיה (Lithostrotia)
**סוג ללא מקור ארגירוזאורוס (Argyrosaurus)
**סוג Atacamatitan
**סוג אוסטרופוסידון (Austroposeidon)
**סוג Baurutitan
**סוג דרדנוטוס (Dreadnoughtus)
**סוג אללטיטאן (Elaltitan)
**סוג Epachthosaurus
**סוג Lohuecotitan
**סוג מלאוויזאורוס (Malawisaurus)
**סוג מנסורזאורוס (Mansourasaurus)
**סוג מגיארוזאורוס (Magyarosaurus)
**סוג Mnyamawamtuka
**סוג Narambuenatitan
**סוג פאלודיטיטאן (Paludititan)
**סוג Rukwatitan
**סוג Sarmientosaurus
**סוג Shingopana
**סוג סונידוזאורוס (Sonidosaurus)
**סוג Tengrisaurus
**סוג Uberabatitan
**סוג וולגטיטאן (Volgatitan)
**סוג Xianshanosaurus?
**קבוצה ליריאנוזאורים (Lirainosaurinae)
**משפחה נמגטוזאוריים (Nemegtosauridae)
**משפחה סלטזאוריים (Saltasauridae)
**קבוצה אילוזאוריני (Aeolosaurini)
**קבוצה קולוסוזאוריני (Colossosauria)
***קבוצה רינקונזאוריה (Rinconsauria)
***קבוצה לוגנקוזאוריה (Lognkosauria)

==קישורים חיצוניים==

*
איציק ביטון

יצחק (איציק) ביטון - (נולד ב-1978) הוא רופא קרדיולוג ישראלי מומחה להפרעות בקצב הלב ומוות פתאומי, פרופסור לרפואה באוניברסיטה העברית בירושלים ובאוניברסיטת רוצ'סטר ניו יורק. עובד בבית החולים הדסה עין כרם בירושלים.

== ביוגרפיה ==
פרופ׳ ביטון נולד בלוד ולמד בבית הספר התיכון "רמלה-לוד" במגמה הריאלית המוגברת.

הוא התגייס ליחידת הצנחנים בשנת 1997. בשנת 1998 סיים את קורס הקצינים בהצטיינות ובשנת 2000 נבחר להיות קצין מצטיין זרועי.

הוא למד רפואה בבית הספר לרפואה של האוניברסיטה העברית בירושלים בין השנים 2001–2008. הוא התמחה בפנימית וקרדיולוגיה בין השנים 2009–2014 בבית החולים שיבא. בשנים 2010–2011 נבחר להיות מורה מצטיין בבית הספר לרפואה של אוניברסיטת תל אביב.

בשנת 2014 זכה ביטון בפרס מירובסקי מוס לקרדיולוג מבטיח. בין השנים 2014–2016 התמחה בניו יורק בחקר הפרעות קצב מורכבות בחולים עם הפרעות גנטיות ואי ספיקת לב, תחת הנחייתו של פרופסור ארתור מוס . על עבודתו זאת זכה בפרס המדען הצעיר של האיגוד הקרדיולוגי האמריקאי.

בין השנים 2016–2018 התמחה בטיפול התערבותי בהפרעות קצב מורכבות בבית החולים הכללי מסצ'וסטס ואוניברסיטת הרווארד בבוסטון.

בשנת 2018 גויס לעבוד בבית החולים הדסה עין כרם בירושלים כקרדיולוג בכיר המטפל בהפרעות קצב מורכבות באופן פולשני.

בשנת 2019 שימש כחבר זמני במערכת העיתון הקרדיולוגי היוקרתי Circulation ואף נבחר כ GOLD REVIEWER על ידי מערכת העיתון.

פרופ׳ ביטון הוא חבר הוועדה המארגנת של הכנס היוקרתי ICI העוסק בחדשנות בקרדיולוגיה העולמית. הוא פרסם עשרות מאמרים בעיתונות המדעית המובילה. הוזמן לוועדת הבריאות של הכנסת מספר פעמים כמומחה למוות פתאומי.

במהלך עבודתו בהדסה טיפל במקרים מורכבים אשר זכו לפרסום בתקשורת הישראלית. בין היתר טיפל בראש ממשלת ישראל מר בנימין נתניהו.<ref></ref>

== קישורים חיצוניים ==
* 
* 
* 
* 
* 

== הערות שוליים ==

קטגוריה:בוגרי תיכון אזורי רמלה-לוד
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:קרדיולוגים ישראלים
קטגוריה:ישראלים שנולדו ב-1978
אילוזאוריני

אילוזאוריני (שם מדעי: Aeolosaurini) היא קבוצה של דינוזאורים זאורופודים מקבוצת הטיטאנוזאורים מהקבוצה הגדולה ליתוסטרוטיה. קבוצת טיטאנוזאורים אלה התקיימו רק בקרטיקון העליון שלפני 93 עד 66 מיליון שנה מזמננו ונכחדו עם הכחדת הקרטיקון הגדולה. הקבוצה נקראת על שם הסוג איילוזאורוס, הקרוי על שם איולוס מהמיתולוגיה היוונית. בקבוצה זו סוגים מעטים, שמרביתם התגלו במשך המאה ה-21 באמריקה הדרומית, כשמרביתם התגלו בארגנטינה וברזיל. טקסון זה סווג ב-2004 בידי קבוצה של ארבעה חוקרים שגילו רמזים על קירבה בין הטיטאנוזאורים של אמריקה הדרומית.

לבני הקבוצה ישנם מספר עיצובים מאפיינים, כמו חוליות צוואר זוויתיות, מבנה קשתי של הצוואר וזנבות קצרים יחסית. עם זאת הם היו בעלי שרירים רבים יותר בצוואר, אך קטנים ונמוכים יותר.

הקבוצה בעבר הייתה משפחה עצמאית - אאולוזאוריים (Aeolosauridae), אך היא התבטלה. כמה מסוגי הקבוצה השתייכו למשפחת הסלטזאוריים במקור. עם זאת מספר מדענים טוענים שהיא לא תקפה ומשייכים סוגים אלה לסלטזאוריים או כקבוצות ללא מקור של הקבוצה ליתוסטרוטיה.

==מיון==
*סוג איילוזאורוס (Aeolosaurus)
*סוג Gondwanatitan
*סוג Overosaurus
*סוג Maxakalisaurus
*סוג Panamericansaurus
*סוג Shingopana

יש הקושרים לקבוצה את האופיסטוקוליקאודיה או הרפטוזאורוס, אך אין על כך הסכמה מדעית.

==קישורים חיצוניים==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
אדיפוקין

אדיפוקין או אדיפוציטוקין (באנגלית: Adipokine או Adipocytokine) הוא שם לקבוצה של הורמונים, ציטוקינים וכימוקינים המיוצרים ומופרשים על ידי רקמת השומן ומשפיעים על הומאוסטזיס מטבולי, שובע ורבייה, וכן עם השפעות פרו-דלקתיות ואנטי-דלקתיות. האדיפוקין הראשון שנתגלה היה לפטין בשנת 1994, ומאז נתגלו רבים אחרים.<ref></ref>

== אדיפוקינים ידועים ==
בין חברי קבוצת האדיפוקינים נכללים:
*לפטין
*אדיפונקטין
* אפלין<ref>Guo L, Li Q, Wang W, Yu P, Pan H, Li P, Sun Y, Zhang J. Endocr Res. 2009;34(4):142-54.</ref>
* קמרין (RARRES2)<ref>MacDougald1, Ormond A. and Burant, Charles F. (September 2007) "The Rapidly Expanding Family of Adipokines" Cell Metabolism 6: pp. 159-161</ref>
* אינטרלויקין 6 (IL-6)<ref>Monzillo, Lais U. (2003) "Effect of Lifestyle Modification on Adipokine Levels in Obese Subjects with Insulin Resistance" Obesity Research 11(9): pp. 1048-1054</ref>
* מונוציט-כימוסטנט-1 (MCP-1)<ref>Christiansen T., Richelsen B., and Bruun J.M. (2005) "Monocyte chemoattractant protein-1 is produced in isolated adipocytes, associated with adiposity and reduced after weight loss in morbid obese subjects" International Journal of Obesity 29: pp. 146–150</ref>
* מעכב משפעל פלסמינוגן 1 (PAI-1)
* חלבון קושר רטינול 4 (RBP-4)
* גורם תמותה של גידולים-אלפא (TNFα)
* ויספטין
* אומנטין
* וזפין
* פרוגרנולין
* CTRP4
* רזיסטין

=== לפטין ===
הלפטין, שמכונה לעיתים "חלבון השובע", מיוצר בעיקר באדיפוציטים שברקמת השומן. באדיפוציטים ייצור הלפטין מווסת על ידי מצב תזונתי כאשר באופן כללי, עלייה ברמת הטריגליצרידים הנאגרים גורמת לייצור לפטין גדול יותר, ואילו ירידה ברמת השומן הנאגר מפחיתה את רמות הלפטין. ויסות ייצור הלפטין על ידי מאגרי שומן בגוף מציב היטב את הלפטין כמתפקד בתור מדד למאגרי האנרגיה בגוף. כך, בזמנים של מאגרי אנרגיה לא מספקים (בזמן רעב למשל) רמות הלפטין יורדות; רמות הלפטין הנמוכות מגבירות את התיאבון ומקטינות את השימוש באנרגיה. לעומת זאת, עם מאגרי אנרגיה מספקים, רמות הלפטין המתאימות ממתנות את הדחף לאכול, ומאפשרות שימוש באנרגיה שמאוחסנת בגוף.<ref></ref>

=== אדיפונקטין ===
אדיפונקטין הוא האדיפוקין הנפוץ ביותר בסרום, מופרש אך ורק על ידי רקמת השומן. אדיפונקטין, בניגוד ללפטין, מצוי ברמות נמוכות במצב של השמנת יתר ועשוי להוות גורם להגברת הרגישות לאינסולין, אנטי-דלקתי ואנטי-אנתרוגני.<ref></ref>

== הערות שוליים ==

קטגוריה:הורמונים
חיליק שריר

חיליק שריר (נולד ב-1977) הוא מנהל בכיר בטלוויזיה בישראל ומנכ"ל ערוץ קשת 12.

== ביוגרפיה ==
חיליק שריר הוא יליד קריית מלאכי. לאחר שירותו בגלי צה"ל, למד באוניברסיטת תל אביב תואר ראשון במשפטים.

שריר החל את דרכו בעולם העיתונות הישראלי בשירות צבאי כעורך ומפיק בגלי צה"ל. לאחר מכן, שימש כעורך חדשות ורכז כתבים בידיעות אחרונות וכעורך בחברת החדשות של ערוץ 10. בהמשך, מונה לראש מערכת החדשות ולסגן עורך עיתון מעריב וכן לעורך הראשי של אתר nrg.

בשנת 2007 מונה לסמנכ"ל התוכן של חברת החדשות של ערוץ 2. במסגרת תפקידו, במשך שבע שנים היה אחראי על עיתונאי החברה ועל תחקיריהם וסיפוריהם העיתונאים.

בשנת 2014, הצטרף שריר להנהלת קשת ומונה בעקבות מומחיותו בתחום האקטואליה לתפקיד סמנכ"ל התוכניות של החברה, במסגרתו החל לנהל את אסטרטגיית התוכן של שידורי קשת בערוץ 2 ולאחרי מכן בערוץ 12, את תקציב לוח השידורים ותכנונו, רצועות השידור, פיתוח התכנים וההפקות.<ref></ref><ref></ref><ref></ref> בשנת 2017, הוביל את תכנון לוח השידורים ותקציבי ההפקה לקראת פיצול ערוץ 2 והמעבר של קשת לאפיק 12. תפקידו בתוך הארגון התרחב לאחריות גם על פיתוח הפורמטים החדשים. בשנים 2017–2020, היה אחראי בקשת על עלייתן של תוכניות פריים טיים חדשות כמו "חתונה ממבט ראשון" ו"נינג'ה ישראל" ורצועות יומיות ושבועיות כמו "חדשות הבוקר", "גלית ואילנית" ו"אופירה וברקוביץ", לצד עונות חדשות למותגים טלוויזיוניים של קשת כמו "עובדה", "ארץ נהדרת", "הכוכב הבא" ו"מועדון לילה", וכן על גיוס טאלנטים לתוכניות של קשת, בהם ניב רסקין ושלמור שטרוזמן.<ref></ref>

בשנת 2018, מחלקת פיתוח התוכן של קשת מוזגה עם מחלקת התוכניות, תחת ניהולו של שריר. בשנת 2019, קיבל יחד עם מנכ"ל מאקו אורי רוזן בשם קשת את אות אלוני לידידי הקהילה הגאה.<ref></ref>

במרץ 2020, שונה המבנה הארגוני של קשת, הפועלת כקבוצת תקשורת. זאת, שנה לאחר שהושלם מהלך המעבר לערוץ עצמאי, עם חברת חדשות משלו. במסגרת זו הוקמה לראשונה הנהלה עצמאית לערוץ 12, הפועלת במקביל להנהלת mako וקשת אינטרנשיונל. בראש ההנהלה הייעודית מונה לעמוד שריר. לחברת החדשות, המהווה אף היא חלק מהקבוצה, יש הנהלה ודירקטוריון נפרדים ועצמאיים על פי חוק. בפברואר 2021, מונה שריר למשנה למנכ"ל קבוצת קשת. ביוני 2022, מונה למנכ"ל ערוץ קשת 12.

שריר נשוי ואב לשלושה.

== הערות שוליים ==

קטגוריה:עיתונאים ישראלים
קטגוריה:חיילי גלי צה"ל
קטגוריה:בוגרי אוניברסיטת תל אביב: משפטים
קטגוריה:קשת (זכיינית שידור)
קטגוריה:ישראלים שנולדו ב-1977
קולוסוזאוריני

קולוסוזאוריני (שם מדעי: Colossosauria; מילולית: "לטאות קולוסליות") היא קבוצה של דינוזאורים זאורופודים טיטאנוזאורים מהקבוצה ליתוסטרוטיה. הם חיו במשך הקרטיקון, לפני 101.62 עד 66 מיליון שנה, באמריקה הדרומית.

קבוצה זו כוללת את מיני הדינוזאורים הגדולים ביותר בעולם, לרבות את הארגנטינוזאורוס, הפוארטזאורוס והפטגוטיטאן שהגיעו לאורך של 30 עד 40 מטרים ומשקל של 70 עד 100 טון. היו להם עצמות תומכות עצומות, כלוב צלעות רחב מאוד, שעלה על שמונה מטרים, וגולגולת מוגבהת בעלת שיניים עבות שסייעו לתלישת עלים מהעצים. בשל גודלם הם היו איטיים מאוד ומשערים שבכל זמן נתון, היו צריכים להשאיר לפחות שלוש מרגליהם על הקרקע, כלומר יכלו להרים רק רגל אחת בכל פעם (לעומת בעלי חיים קטנים וקלים יותר, המרימים שתי רגלים בעת ההליכה, ואפילו שלוש או את כל הארבע בריצה).

הקבוצה הוגדרה ב-2019 בידי ברנרדו גונסלס-ריגה וצוותו, על סמך השוואה בין טיטנוזאורים הקרובים מעל למשפחת הסלטזאוריים, אך אינם כוללים אותה. עם זאת ישנם חוקרים שלא מסכימים עם שיוכים אלה ומצמידים את הסוגים לקבוצות אחרות, כמו האנטארקטוזאוריים, הסלטזאוריים והטיטאנוזאוריים.

הקבוצה כוללת שתי קבוצות עיקריות: רינקונזאוריה (Rinconsauria) - קבוצה בה שני סוגים: Muyelensaurus ו-Rinconsaurus, ולוגנקוזאוריה (Lognkosauria), הכוללת את הדינוזאורים הגדולים ביותר.

==מיון==
*קבוצה קולוסוזאוריני (Colossosauria)
**סוג ללא מקור אנטארקטוזאורוס (Antarctosaurus)
**סוג בוניטזאורה (Bonitasaura)
**סוג Drusilasaura
**סוג ג'יינוזאורוס (Jainosaurus)
**סוג Nullotitan
**סוג Quetecsaurus
**סוג Vahiny
**קבוצה רינקונזאוריה (Rinconsauria)
***סוג Muyelensaurus
***סוג Rinconsaurus
**קבוצה לוגנקוזאוריה (Lognkosauria)

==קישורים חיצוניים==

==הערות שוליים==

קטגוריה:ליתוסטרוטיה
קטגוריה:דינוזאורים שחיו בקרטיקון באמריקה הדרומית
קטגוריה:מאובני טקסונים שתוארו ב-2019
לוגנקוזאוריה

לוגנקוזאוריה (שם מדעי: Lognkosauria; מילולית: "לטאות ארוכות") היא קבוצה של דינוזאורים זאורופודים טיטאנוזאורים מהקבוצה ליתוסטרוטיה, אשר התקיימה בסוף הקרטיקון התחתון ובתחילת הקרטיקון העליון שלפני 101.1 עד 83.5 מיליון שנה מזמננו באמריקה הדרומית. היא הוגדרה ב-2007 בידי קלבו ועמיתיו, על סמך קשר בין הדינוזאורים הגדולים ביותר שהתגלו בארגנטינה ברובם והם בעלי אב קדמון משותף הקרוב לשאר בני קבוצת הקולוסוזאוריני ושאר הליתוסטרוטים. הם בעלי קירבה רחוקה למשפחת הסלטזאוריים או למלאוויזאורוס (Malawisaurus).

הקבוצה כוללת את הדינוזאורים הגדולים והכבדים ביותר שהלכו על פני האדמה, כשהגדולים הם הארגנטינוזאורוס, הפוארטזאורוס והפטגוטיטאן שהגיעו לאורך של 30 עד 40 מטרים ומשקל של 70 עד 100 טון. היה להם עמוד שדרה חזק מאוד, כלוב צלעות רחב ביותר וגפיים עבים מאוד. הראש שלהם היה קטן עם חוטם ונחיריים גבוהים, כרבולת קטנה מעל המצח והפה היה בעל שיניים דמויי כפיות בצורתם ששימשו ללעיסת עלי מחטניים, ציקסיים וצמחייה דומה. בתורם הם נטרפו (למרות גודלם) בידי הקרכרודונטוזאוריים, קבוצת טורפים שהתמחתה בטריפת זאורופודים.

קבוצה זו לא שרדה זמן ממושך ונכחדה לפני 83 מיליון שנה, אולי עקב שינויי אקלים גדולים שהכחידו את הצמחייה המקומית.

==מיון==
*סוג Aegyptosaurus?
*סוג ארגנטינוזאורוס (Argentinosaurus)
*סוג Drusilasaura
*סוג פוטאלונגקוזאורוס (Futalognkosaurus)
*סוג Quetecsaurus?
*סוג Mendozasaurus
*סוג נוטוקולוסוס (Notocolossus)
*סוג פטגוטיטאן (Patagotitan)
*סוג פוארטזאורוס (Puertasaurus)
*סוג Traukutitan

==קישורים חיצוניים==

קטגוריה:ליתוסטרוטיה
קטגוריה:דינוזאורים שחיו בקרטיקון באמריקה הדרומית
אנטואן קואזוו

אנטואן קואזוו (בצרפתית: Antoine Coysevox; 1640, ליון – 1720, פריז) היה פסל צרפתי שפיסל בסגנון הבארוק.

== קורות חייו ==
קואזוו בן של פסל ממשפחה שהיגרה מפראנש-קונטה. פיסל את עבודתו הראשונה: המדונה בגיל שבע עשרה.
קואזוו הגיע לפריז בשנת 1657 והצטרף לסדנה של לואי לרמברט, הכשיר את עצמו בנוסף על ידי העתקה של פסלים רומאים כולל ונוס דה מדיצ'י וקסטור ופולוקס.
בשנת 1667 קיבל הזמנה מאת הבישוף של שטרסבורג ליצור פסלים עבור אחוזתו בסאברן.

קואזוו חזר בשנת 1671 לפריז, פרוטומה שיצר של צייר המלך שארל לה ברן הבטיחה את קבלתו לאקדמיה המלכותית לפיסול, והפך לחלק מצוות בולט של פסלים, ציירים ומעצבים של שארל לה ברן אשר בין השנים 1685 - 1677 יצרו ופסלו בארמון ורסאי ובגן הפסלים שלו.
קואזוו התקדם בהירארכיה האמנותית בשנת 1678 הפך לפרופסור באקדמיה המלכותית לפיסול ובשנת 1702 הפך למנהלה. והדריך את ניקולה קוסטו ואת גיום קוסטו האב.

==גלריה==
<gallery>
Fame riding Pegasus Coysevox Louvre MR1824.jpg|אלגוריה של תהילה- הרוכב על פגסוס במוזיאון הלובר
Louvre neptune RF3006.jpg|פוסידון במוזיאון הלובר
GD-FR-Paris-Louvre-Sculptures014.JPG|פאן במוזיאון הלובר
Antoine Coysevox-La renommée du roi chevauchant Pégase. Marbre de Carrare-Jardin des Tuileries.jpg|אלגוריה של תהילה- הרוכב על פגסוס, העתק בגני טווילרי
Castor and Pollux-Parc de Versailles.jpg|העתק קסטור ופולוקס בארמון ורסאי
Marble bust of Louis XIV in the King's bedroom Versailles.jpg|פרוטומה של לואי הארבעה עשר, מלך צרפת בחדר השינה של המלך בארמון ורסאי.
Carnavalet Louis XIV.jpg|פסל לואי הארבעה עשר, מלך צרפת במוזיאון קרנוולה
</gallery>

==קישורים חיצוניים==

* 

קטגוריה:פסלים של תקופת הבארוק
קטגוריה:פסלים צרפתים במאה ה-17
קטגוריה:פסלים צרפתים במאה ה-18
קטגוריה:ילידי 1640
קטגוריה:נפטרים ב-1720
ליריאנוזאורים

ליריאנוזאורים (שם מדעי: Lirainosaurinae) היא קבוצה של דינוזאורים זאורופודים מקבוצת הטיטאנוזאורים ליתוסטרוטים. טיטאנוזאורים אלה התקיימו רק בקרטיקון העליון לפני 73 עד 70 מיליון שנה מזמננו, בטווח שבין הקמפן למאסטריכט. הם חיו רק באירופה והמאובנים שלהם התגלו בתצורת בספרד, צרפת ורומניה.

קבוצה הוגדרה ב-2018 בידי דיאס-דיאס (Díez Díaz) והיא בעלת מספר קטן של סוגים קטני ממדים וקצרי צוואר. הם נחשבו על פי כמה חוקרים לקרובים לקבוצה לוגנקוזאוריה, אף שחוקרים אחרים מערערים על הקשר בין הקבוצות ורואים בהם את קרוביהם של הסלטזאוריים ואף למקרונרים לא טיטאנוזאורים. כמה חוקרים כלל לא מכירים בטקסון זה. בעבר היא נחשבה למשפחה - ליריינוזאוריים (Lirainosaurinae).

במשך הקרטיקון אירופה הייתה מכוסה בימים רדודים שייתכן והשפיעו על גודל הדינוזאורים החיים בהם. זאורופודים כמו המגיארוזאורוס מהאצג היו קטנים אף יותר מזה עקב הבידוד שגרם האי הקדום (כיום בטרנסילבניה, רומניה). הם נכחדו לפני 70 מיליון שנה, לא הרבה לפני הכחדת הקרטיקון הגדולה שחלה לפני 66 מיליון שנה מהיום.

==סוגים==
* אמפלוזאורוס (Ampelosaurus)
* Atsinganosaurus
* ליריאנוזאורוס (Lirainosaurus)
* Lohuecotitan
* פאלודיטיטאן (Paludititan)?

==קישורים חיצוניים==

==הערות שוליים==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באירופה
קטגוריה:מאובני טקסונים שתוארו ב-2018
סיטרואן דיאן

סיטרואן דיאן (בצרפתית: Citroën Dyane) היא מכונית סופרמיני מתוצרת יצרנית הרכב הצרפתית סיטרואן אשר יוצרה בין השנים 1967–1983.

בשנת 1974 התאחדה סיטרואן עם פיג'ו ונוצרה קבוצת PSA.

=="סיטרואן דיאן"==

* יוצרו 1,443,493 יחידות.
* בצרפת יוצרו 373,000 יחידות.
* 5 דלתות האצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* קיבולת מכל דלק – 25 ליטר.
* הדגם המסחרי קרוי "Citroën Acadiane" .
===סדרות===
* "סיטרואן דיאן", יוצר בין השנים 1967–1968
* "סיטרואן דיאן 3", יוצר בין השנים 1967–1968
* "סיטרואן דיאן 4", יוצר בין השנים 1968–1975
* "סיטרואן דיאן 6", יוצר בין השנים 1983–1968

==תצורות==
* 5 דלתות – האצ'בק
* 3 דלתות – מסחרית (סיטרואן אקדיאן)
* 2 דלתות – טנדר (סיטרואן אקדיאן)

== תמונות ==
<gallery mode="packed" heights="120">
קובץ:Cimos Dyane 1977.JPG | "סיטרואן דיאן", שנת 1977
קובץ:1982 Citroen Dyane 6 600cc.jpg | "סיטרואן דיאן 6", שנת 1982
קובץ:Citroen Dyane 6 (2).jpg | "סיטרואן דיאן 6"
קובץ:Citroen Dyane 6 (3).jpg | "סיטרואן דיאן 6"
קובץ:Citroen Dyane Fishing in Portugal (17265165742).jpg | "סיטרואן דיאן" (צולם בפורטוגל)
קובץ:Citroen Dyane (1982).jpg | "סיטרואן דיאן", שנת 1982
קובץ: Citroen-Dyane-1.jpg| "סיטרואן דיאן"
</gallery>

<gallery mode="packed" heights="100">
קובץ:Citroen Dyane 400 1981 (14268299437).jpg | "סיטרואן דיאן 400", שנת 1981 – מסחרית
קובץ:St-Michel-de-Montaigne, Dordogne, France - Citroën Acadiane.jpg | "סיטרואן אקדיאן" – מסחרית
קובץ:Acadiane.jpg | "סיטרואן אקדיאן" – מסחרית
קובץ:Citroën Acadiane, 1983, engine (1).jpg | "סיטרואן אקדיאן" – מסחרית, שנת 1983, מבט למנוע
קובץ:Citroën Acadiane, France (rear) (19233687521).jpg | "סיטרואן אקדיאן" – מסחרית
קובץ:Citroën Acadiane pick-up.jpg | "סיטרואן אקדיאן" – טנדר
</gallery>

==ראו גם==
* סיטרואן
* סיטרואן LN/LNA

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1967
קטגוריה:מכוניות סופרמיני
קטגוריה:מכוניות מסחריות
דיאן
קטגוריה:מכוניות צרפתיות
קטגוריה:כלי רכב המיוצרים בסלובניה
קטגוריה:כלי רכב המיוצרים בפורטוגל
קטגוריה:כלי רכב המורכבים באיראן
קטגוריה:כלי רכב שיוצרו ביוגוסלביה
פנטזיית אונס

פנטזיית אונס (המכונה לפעמים באנגלית: Rape-play) היא פנטזיה מינית, הכוללת משחק דמיוני או העמדת פנים, כאילו אחד המשתתפים כפוי או אנוס בעצמו לבצע מעשים מיניים, או מכריח אחר לביצוע פעילות מינית כלשהי. במשחקי תפקידים מיניים זה כרוך בביצוע תפקידים של מין כפייתי. פורנוגרפיית אונס היא ספרות או תמונות הקשורות לאונס, ולעיתים גם בתסמונת סטוקהולם כאמצעי לעוררות מינית.

== פנטזיה ==
מחקרים מצאו כי פנטזיית אונס היא פנטזיה מינית נפוצה בקרב גברים ונשים כאחד. הפנטזיה עשויה לערב את הפנטזיונר כמי שנכפו עליו יחסי מין או להיות מבצע ה"עבירה". מחקר שנערך על ידי צמד החוקרים הריטון וסינגר בשנת 1974<ref></ref> מצא כי "להכניע או להיות מוכנע" הייתה הפנטזיה השנייה בתדירות הגבוהה ביותר בסקר שלהם; מחקר משנת 1984 שנערך על ידי צמד החוקרים כנפו ויפה, דירג את הפנטזיה 'כניעה' כפנטזיה הנפוצה ביותר במהלך קיום יחסי מין במחקר שלהם. בשנת 1985 אמר לואי ג'נדה, פרופסור חבר לפסיכולוגיה באוניברסיטת אולד דומיניון, כי הפנטזיה המינית להיאנס היא הפנטזיה המינית הנפוצה ביותר עבור נשים.<ref></ref> מחקר שנערך ב-1988 על ידי החוקרים פלייטר והרולד מצא כי למעלה מלמחצית מהנשאלות היו פנטזיות על מין כפוי.<ref></ref>

ההשערה המצוטטת ביותר לשאלה 'מדוע נשים מפנטזות להיאלץ ולהיות כפויות לפעילות מינית כלשהי' היא שהפנטזיה מונעת אשמה הנגרמת חברתית - האישה לא צריכה להודות באחריות לרצונותיה ולהתנהגותה המינית. מחקר שנערך ב-1978 על ידי החוקרים מורל ופולינגשטדט,<ref></ref> תאם את ההשערה הזו, ומצא שנשים עם רמות גבוהות של אשמת מין היו בעלות סיכוי גבוה יותר לדווח על פנטזיה בנושא כפייה, היכנעות וחוסר אונים. לעומת זאת, החוקרים פלייטר והרולד השתמשו במדד אחר של אשמה ולא מצאו שום מתאם. מחקרים אחרים מראים כי לנשים המדווחות על פנטזיות מין בכפייה יש גישה חיובית יותר בנושא מיניות, תוך סתירה להשערת האשמה.<ref name=":0"></ref> מחקר משנת 1998 שנערך על ידי שטרסברג ולוקרד מצא כי נשים שפנטזו על שימוש בכוח היו בדרך כלל בעלות פחות אשמת מין ויותר ארוטופיליות, וכתוצאה מכך היו פנטזיות תכופות ומגוונות יותר. עם זאת, נאמר כי פנטזיות על שימוש בכוח אינן הנפוצות ביותר או השכיחות ביותר.<ref></ref>

45.8% מהגברים במחקר משנת 1980 דיווחו על פנטזיה במהלך קיום יחסי מין הטרוסקסואליים על "סצנה בה [היה להם] הרושם שנאנסו על ידי אישה" (3.2% לעיתים קרובות ו-42.6% לפעמים), 44.7% מהסצנות היו על אישה מפותה "שמעמידה פנים שמתנגדת" ו-33% של אונס אישה.<ref name=":0" />

מחקר שנערך על נשים בגילאי קולג' (18–20) בשנת 1998 מצא כי למעלה ממחציתן עסקו בפנטזיות של אונס או כפייה, שלפי מחקר אחר, הם פשוט ביטויים "פתוחים ולא-שמורים" של מיניות נשית.<ref></ref>

== הערות שוליים ==

קטגוריה:יחסי מין
קטגוריה:פנטזיה
קטגוריה:אונס
לטיציה רמולינו

לטיציה רמולינו (באיטלקית: Letizia Ramolino; 24 באוגוסט 1750 –	2 בפברואר 1836) הייתה אמו של נפוליאון בונפרטה ואשתו של קרלו בואונפרטה.

==ביוגרפיה==
===ראשית חייה===
נולדה למשפחה קורסיקנית מכובדת ועשירה. בגיל 13, התחתנה עם קרלו בונפרטה בן השמונה עשרה שהיה ממשפחת בונפרטה משפחה בורגנית אמידה. הנישואים היו פוליטיים בעיקרם והשתלמו מאוד מבחינתו של קרלו. לטיציה הביאה עמה כנדוניה שדה בן שלושים ואחד דונם, וכן טחנת קמח, שהניבו הכנסה שנתית של כ-10,000 לירות שטרלינג.

בשנת 1782 בעלה הראשון קרלו בואונפרטה לקה במחלה שהייתה ככל הנראה סרטן הקיבה. הוא סבל מכאבים עזים, ונסע למונפלייה בתקווה למצוא שם טיפול רפואי מתאים. עם זאת, אף רופא לא הצליח להקל על כאביו. הוא מת במונפלייה ב-24 בפברואר 1785. בשנת 1793 עזבה את קורסיקה והתיישבה מחדש עם ילדיה במרסיי שבצרפת, שם ניהל בנה נפוליאון קריירה צבאית מצליחה ובסופו של דבר לקח את השלטון.

לטיציה לא אישרה את נישואיו של בנה לז'וזפין דה בוארנה בשנת 1796.

===שלטונו של נפוליאון===
בשנת 1804, בנה נפוליאון הכריז על עצמו כקיסר. למרות שתוארה בציור המפורסם של הכתרת נפוליאון בידי דוד, היא לא הגיעה להכתרת בנה. על פי צו היא קיבלה את התואר "מאדאם, אם הוד מלכותו הקיסרית", ב-18 במאי 1804 או 23 במרץ 1805. נפוליאון שילם לה 25,000 פרנק בחודש.

היא לא הגיעה לחצר הקיסרית והתגוררה בדרך כלל בשאטו דה פונט-סור-סיין, והתגוררה במלון דה ברין בפעמים הנדירות שבהן ביקרה בפריז.

בשנת 1814 השתתפה בגלות נפוליאון באלבה, והוא התייחס אליה שם בחיבה.

===אחרית חייה===
לאחר 1815 עברה לרומא, בפאלאצו ד'אסטה-בונפרטה, בפיאצה ונציה, שם התגוררה עם אחיה הצעיר ג'וזף פש. במהלך שנותיה ברומא היא כמעט ולא ראתה בני משפחה אחרים חוץ מאחיה, שעזב אותה לעיתים רחוקות. במשך זמן מה שימשה הציירת אנה ברברה באנסי כבת לוויה שלה.

היא מתה ב-2 בפברואר 1836, בת 85, שלושה שבועות לפני יום השנה ה-51 למותו של בעלה ו-15 שנה לאחר מותו של בנה נפוליאון. באותה תקופה היא הייתה כמעט עיוורת.

==צאצאיה==
ללטיציה ראמולינו ולקרלו בואונפרטה היו שלושה עשר ילדים משותפים. מתוכם רק שמונה הגיעו לבגרות:
* נפולאונה (נולד ומת ב-17 באוגוסט 1765)
* מריה אנה (3 בינואר 1767 - 1 בינואר 1768)
* ז'וזף (7 בינואר 1768 - 28 ביולי 1844) לימים מלך נאפולי וספרד
* נפוליאון (15 באוגוסט 1769 – 5 במאי 1821) לימים קיסר צרפת
* מריה אנה (נולדה ומתה ב-1770)
* מריה אנה (14 ביולי 1771 - 23 בנובמבר 1771)
* בן שמת ברחם (1773)
* לוסיאן (21 במאי 1775 - 29 ביוני 1840) לימים פוליטיקאי וסופר
* אליזה (3 בינואר 1777 - 7 באוגוסט 1820) לימים דוכסית גדולה של טוסקנה
* לואי (2 בספטמבר 1778 - 25 ביולי 1846) לימים מלך הולנד
*פולין (20 באוקטובר 1780 - 9 ביוני 1825) לימים נסיכת סולמונה
* קרולינה (25 במרץ 1782 - 18 במאי 1839)
* ז'רום (15 בנובמבר 1784 - 24 ביוני 1860) לימים מלך וסטפאליה

== קישורים חיצוניים ==

* 
* 

קטגוריה:בית בונפרטה
קטגוריה:צרפתיות שנולדו ב-1750
קטגוריה:צרפתיות שנפטרו ב-1836
Big Booty

"Big Booty" הוא סינגל שהוקלט על ידי הראפר גוצ'י מיין, ביחד עם הראפרית האמריקאית מייגן די סטליון.<ref name="genius.com"></ref> הוא יצא לאור ב-4 באוקטובר 2019, בהוצאת חברות התקליטים אטלנטיק רקורדס ו-GUWOP, כסינגל השני מתוך האלבום, Woptober II.<ref name="genius.com"/>

השיר הגיע למקום הרביעי במצעד השירים מתחת להוט 100.<ref></ref>

== רקע וכתיבה ==
השיר נכתב על ידי ברודר מרקיז, מר. מיקס, פראש קיד אייס, ריצ'רד אוונס, ג'יי ווייט דיד איט, מייגן די סטליון וגוצ'י מיין והוא הופק על ידי ג'יי ווייט דיד איט גם כן.<ref name="genius.com"/> השיר הוא שיר בסגנון ההיפ הופ, המשלב בתוכו את סגנון מוזיקת הטראפ.<ref name="genius.com"/>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של מקסו קרים ב-10 באוקטובר 2019, שישה ימים לאחר צאתו כסינגל.<ref name=":1"></ref> הקליפ צבר למעלה מ-25 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על בוטוקס
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
מאניבאג יו

דמריו דוויין וייט ג'וניור (באנגלית: ; נולד ב-22 בספטמבר 1991), ידוע בשם הבמה מאניבאג יו (Moneybagg Yo), הוא ראפר ופזמונאי אמריקאי.

== קריירה ==
המיקסטייפים הראשונים של מאניבאג יו הופקו בשנת 2012; From Da Block 2 Da Booth ו-October 20th. בשנת 2016 הוציא שלושה מיקסטייפים נוספים, שאחד מהם, Federal Reloaded, זכה בפרס ההיפ הופ של ממפיס למיקסטייפ השנה. מאז, המשיך מאניבאג יו להוציא מיקסטייפים שונים אשר זכו להצלחה נאה ולשבחים ממבקרי המוזיקה.<ref></ref>

ב-2018 הוציא את אלבום הבכורה שלו, Reset. האלבום כולל הופעות אורח של ג'יי קול, פיוצ'ר, YG, ואמנים נוספים.<ref></ref> האלבום הגיע למקום ה-13 במצעד הבילבורד 200, ולמקום ה-8 במצעד אלבומי ה-R&B/היפ-הופ.<ref></ref>

ב-2019 הוציא את אלבום האולפן השני שלו, 43va Heartless.<ref></ref> האלבום הגיע למקום הרביעי במצעד הבילבורד 200, ובכך הפך לאלבום הראשון של הראפר שנכנס לחמישייה הפותחת של מצעד זה.<ref></ref> בהמשך השנה, הוציא את הסינגל הראשון מתוך אלבומו הבא, "All Dat", בהשתתפותה של בת זוגו דאז, הראפרית מייגן די סטליון.<ref name=":0"></ref> השיר זכה להצלחה נאה, כאשר הגיע למקום ה-34 במצעד שירי ה-R&B\היפ הופ. כמו כן, לשיר צולמו מילוני סרטונים ברשת החברתית טיקטוק.<ref></ref>

ב-2020 הוציא את אלבום האולפן השלישי שלו, Time Served. האלבום כולל הופעות אורח של דה-בייבי, מייגן די סטליון, פיוצ'ר וסאמר ווקר, בין היתר.<ref name=":0" /> האלבום הגיע בשיאו למקום ה-3 במצעד הבילבורד 200 וזכה לשבחים רבים ממבקרי המוזיקה.<ref></ref>

ב-2021 יצא אלבומו הרביעי, A Gangsta's Pain.<ref></ref> האלבום הגיע היישר אל המקום הראשון במצעד הבילבורד 200.<ref></ref>

== דיסקוגרפיה ==
=== אלבומי אולפן ===
* 2018: Reset
* 2019: 43va Heartless
* 2020: Time Served
*2021: A Gangsta's Pain

=== מיקסטייפים ===
* 2012: From Da Block 2 Da Booth
* 2012: October 20th
* 2014: La Familia
* 2015: Relentless
* 2015: Federal
* 2016: Federal Reloaded
* 2016: 
* 2016: All Gas No Brakes
* 2016: 4 The Hard Way
* 2016: 2 Federal (עם יו גוטי)
* 2017: Heartless
* 2017: Federal 3X
* 2017: Fed Baby's (עם YoungBoy Never Broke Again)
* 2018: 
* 2018: Bet On Me

== קישורים חיצוניים ==

* 

קטגוריה:ראפרים אמריקאים
קטגוריה:אמני אינטרסקופ רקורדס
קטגוריה:אמריקאים שנולדו ב-1991

== הערות שוליים ==
My Type

My Type (בעברית: הסוג שלי או הטיפוס שלי) הוא סינגל שהוקלט על ידי הראפרית האמריקאית סוויטי, מתוך המיני-אלבום השני שלה, Icy.<ref name=":2"></ref> השיר יצא לאור ב-11 ביוני 2019, על ידי חברות התקליטים אייסי רקורדס, ארטיסטי רקורדס והאחים וורנר, כסינגל הראשון מתוך המיני-אלבום.<ref name=":2" />

השיר הגיע אל המקום הראשון במצעד השירים הקצביים.<ref></ref>

== רקע וכתיבה ==
השיר נכתב על ידי סוויטי, אדם דייוויד סמול, אלישה ניקול גיבסון, אוברי רובינסון, קורי אוונס, קרייג ד. לאב, ג'ינו בורי, ג'ונתן סמית, למרקיס ג'פרסון, לונדון סמית, מוזס בארט, נווה ג'ולי, קוואבו ורוארק ביילי והופק על ידי לונדון און דה טראק.<ref></ref> השיר הוא מסוגת הקראנק.<ref name=":0"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות. כמו כן, זכה השיר לכמיליון שימושים בפלטפורמת שיתוף הווידאו טיקטוק,<ref></ref> ולהצלחה במצעדים השבועיים.<ref></ref>

== וידאו קליפ ==
הווידאו קליפ הרשמי של השיר פורסם ב-3 ביולי 2019, בשידור חי.<ref name=":1"></ref> בתחילת הקליפ, ניתן לראות כמה בנות ביניהן סוויטי, כשהן משחקות יחד ושרות קטעים מתוך השיר. בהמשך, מתחיל השיר עצמו, תוך שניתן לראות רקדניות שרוקדות טוורק ואת סוויטי כשהיא שרה את השיר.<ref name=":1" />

נכון למאי 2020, מונה הצפיות של הקליפ עומד על למעלה מ-83 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)<ref></ref>
|פלטינה 2×
|2,000,000
|-
!קנדה (Music Canada)<ref></ref>
|פלטינה
|80,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |ארצות הברית
|11 ביוני 2019
|רדיו שירים קצביים עכשוויים
| rowspan="2" |אייסי • ארטיסטי • האחים וורנר
|<ref name=":0" />
|-
|27 באוגוסט 2019
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סוויטי
קטגוריה:שירים באנגלית
רינקונזאוריה

רינקונזאוריה (שם מדעי: Rinconsauria) היא קבוצה של דינוזאורים טיטאנוזאורים מהקבוצה קולוסוזאוריני, הקרובים לקבוצת הדינוזאורים הענקיים לוגנקוזאוריה. הם חיו באמריקה הדרומית (בפטגוניה, ארגנטינה) במשך הקרטיקון העליון לפני 89 עד 84 מיליון שנה, למשך 5 מיליוני שנים. הקבוצה נקראת על שם אתר המאובנים הארגנטינאי "Rincón de los Sauces" בתוספת הסיומת "sauria" - לטאה/זוחל.

קבוצה זו הוגדרה בשנת 2007 בידי קאלבו (Calvo) והיא בעלת זיקה לקבוצה אילוזאוריני, אליה שויכו על פי החוקרים פרנקה וצוותו (Franca et al) ב-2016 וסילבה וצוותו (Silva et al) ב-2019. עד היום לא ברור מה הקרבה הטקסונומית המדויקת שלה.

מינים אלה היו קטנים יחסית לטיטאנוזאורים באורך שלא עלה על 11 מטרים, אך היו בעלי חוליות צוואר דומות לטיטנוזאורים הגדולים כמו הארגנטינוזאורוס וקרוביו. הם ניזונו מצמרות העצים, לרוב ממחטניים וציקסיים והיו בעלי גפיים ענקיות אותם הרימו באיטיות במעבר ממקום למקום.

בקבוצה זו ישנם רק 2 סוגים שאולי התפתחו לדינוזאורים גדולים בהרבה, אשר התקיימו גם הם לאורך פטגוניה, ארגנטינה.

==מיון==
*קבוצה רינקונזאוריה (Rinconsauria)
**סוג מויילנזאורוס (Muyelensaurus)
**סוג רינקוזאורוס (Rinconsaurus)

==קישורים חיצוניים==

==הערות שוליים==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
אושרי לוי

אושרי לוי (נולד ב-5 בינואר 1974) הוא כדורגלן עבר ישראלי ששיחק בעמדת שוער. במקביל, היה כדורסלן.

==קריירה==
לוי התחיל את הקריירה שלו במ.ס. חצור הגלילית. בשנת הצטרף להפועל מג'דל כרום ועלה איתה לליגה א', ובהמשך עבר לבני סכנין ועמה העפיל לליגה הארצית. בהמשך שיחק ב ובית"ר באר שבע.

בקיץ החל להתאמן עם בית"ר ירושלים, אך בסוף חתם במכבי תל אביב. ב-30 באפריל 2002, לוי ערך את הופעת הבכורה שלו בקבוצה בניצחון 0-6 נגד עירוני קריית שמונה במסגרת רבע גמר גביע המדינה. ב-10 במאי 2002, ערך את הופעת הבכורה שלו בליגת העל בניצחון 1-2 נגד הפועל ראשון לציון.

בקיץ חתם בהפועל נצרת עילית, העולה החדשה לליגה הלאומית. בתום עונת 2003/2004 העפילה הקבוצה לראשונה בתולדותיה לליגת העל. לוי המשיך לשמש כשוער ראשון של הקבוצה גם בליגת העל.

בקיץ חתם בהפועל כפר סבא. ב-14 בדצמבר 2006, שוחרר מכפר סבא לאחר שנכשל בבדיקת פוליגרף, בה נשאל לגבי מכירת משחקים. נותר שחקן חופשי עד לסיום העונה. התיק נסגר מחוסר ראיות.

ב-2 ביולי 2007, סיכם בהפועל בני לוד. ב-9 בינואר 2008, הצטרף לאחווה עראבה מליגה א' צפון. בעונת רשם עם הקבוצה עליה לליגה הלאומית לראשונה בתולדותיה.

בהמשך הקריירה, לוי שיחק בהפועל ירושלים, עירוני טבריה, הפועל בית שאן, הפועל בני מע'אר, סקציה מעלות תרשיחא, צעירי כפר כנא, מ.ס. ג'וליס, הפועל נהריה, מכבי אחווה ירכא ורשם קדנציה שנייה באחווה עראבה ומ.ס. חצור הגלילית.

בקיץ , לוי חתם בהפועל כרמיאל, עת שקמה מחדש בליגה ג'.

==תארים==
; בני סכנין
*ליגה א' צפון: 

; הפועל מג'דל כרום
*ליגה א' צפון: 

; מכבי תל אביב
*גביע המדינה: 2001/2002

; אחווה עראבה
*ליגה א' צפון: 

==קישורים חיצוניים==

==הערות שוליים==

קטגוריה:כדורסלנים ישראלים
קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חצור הגלילית: כדורגלנים
קטגוריה:כדורגלני בני סכנין
קטגוריה:כדורגלני בית"ר באר שבע
קטגוריה:כדורגלני מכבי תל אביב
קטגוריה:כדורגלני הפועל נוף הגליל
קטגוריה:כדורגלני הפועל כפר סבא
קטגוריה:כדורגלני הפועל בני לוד
קטגוריה:כדורגלני אחווה עראבה
קטגוריה:כדורגלני הפועל ירושלים
קטגוריה:כדורגלני עירוני טבריה
קטגוריה:כדורגלני הפועל בית שאן
קטגוריה:כדורגלני מכבי כפר כנא
קטגוריה:ישראלים שנולדו ב-1974
יחסי יפן–סלובניה

שגרירות סלובניה בטוקיו
יחסי יפן–סלובניה (ביפנית: 日本とスロベニアの関係, בסלובנית: Odnosi med Japonsko in Slovenijo) הם היחסים הדיפלומטיים בין יפן לבין רפובליקת סלובניה.

== סקירה כללית ==
שתי המדינות כוננו יחסים דיפלומטיים רשמיים באוקטובר 1992, כשנה לאחר התנתקותה של סלובניה מיוגוסלביה. יפן מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. סלובניה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת יפן.

==השוואה מדינית==
{| class="wikitable"
! scope="col" style="width: 12%;" | מדינה
! 
! 
|-
|
שם בשפה הרשמית
| בסלובנית: Republika Slovenija
| ביפנית: 日本
|-
| סמל
 150px
|-
|
דגל
 150px
|-
| עיר בירה
| ליובליאנה

קואורדינטות של הבירה=
| טוקיו

קואורדינטות של הבירה = 
|-
|הקמה
| מיוגוסלביה25 ביוני 1991
| המאה ה-7 לפנה"ס
|-
|אוכלוסייה
| 2,102,678 נפש (יולי 2020)
| 125,507,472 נפש (יולי 2020)
|-
|צפיפות האוכלוסייה
| 103.72 נפש לקמ"ר
| 332.11 נפש לקמ"ר
|-
|שטח
| 20,273 קמ"ר
| 377,915 קמ"ר
|-
|אחוז שטח המים
| 0.6%
| 0.8%
|-
| שפות
| סלובנית (רשמית).
| יפנים (לאומית); אין שפה רשמית במדינה.
|-
|דת
| 57.1% נוצרים קתולים36.5% חסרי דת10.1% אתאיסטים2.4% מוסלמים2.3% נוצרים אורתודוקסים0.9% פרוטסטנטים
| 51.82% שינטו34.9% בודהיזם4.0% כתות שינטו2.3% נצרות7.0% לא ענו
|-
| תמ"ג
| 71,230 מיליון $
| 5,443,000 מיליון $
|-
| תמ"ג לנפש
| 33,876 $
| 43,368 $
|-
| HDI
| 0.902 (גבוה מאוד)
| 0.909 (גבוה מאוד)
|}

==יפנים בסלובניה==
נכון ליוני 2018, בסלובניה חיים 202 אזרחים יפניים.

==סחר==
נכון לשנת 2017, הייצוא הסלובני ליפן עמד על 14.18 מיליארד ין. המוצרים העיקריים אשר הוצאו לסלובניה הם: ציוד הובלה, מכונות חשמל, מכוניות וחלקי רכב. הייבוא הסלובני מיפן מסלובניה עמד על 19.65 מיליארד ין. המוצרים העיקריים אשר הובאו ליפן הם: ציוד הובלה, מכונות ותרופות.

==קישורים חיצוניים==

*[https://www.mofa.go.jp/index.html משרד החוץ של יפן]
*[https://www.gov.si/en/state-authorities/ministries/ministry-of-foreign-affairs/ משרד החוץ של סלובניה]

==הערות שוליים==
הכנסייה המבוצרת פרצ'יסטה הקדושה מגאלאץ

הכנסייה המבוצרת פרצ'יסטה הקדושה מגאלאץ - מראה חורפי
הכנסייה המבוצרת פרצ'יסטה הקדושה (ברומנית: Biserica fortificată Sfânta Precista) היא הכנסייה הישנה ביותר בעיר גאלאץ ומשמשת במידת מה כסמל של העיר.
== היסטוריה ==
הכנסייה נבנתה בין השנים 1643 - 1647, תחת שלטונו של וסילה לופו. היא נבנתה מאבן ומלבנים. כנסייה זו הוקדשה למנזר ואטופד (Vatoped), שבהר אתוס ונבנתה תחת חסות חג עליית מרים. בנייתה התבססה על חומרי הגלם, שהיו במקום, אבן מאזור בארבושי, עץ מיערות האזור, לבנים וסיד, חול מחופי הדנובה ועוד.

האדריכלות היא רומנית וכוללת כמה נקודות מיוחדות - מגדל הפעמון זכה לחיזוקים וניתן להשקיף ממנו על עמק הדנובה. המגדל בעל שתי קומות ויש בו חדר שנועד לשמירת דברי ערך. בחדר יש שני חיזוקים ודלת גישה לכיוון מרפסת. בקומה השנייה יש חלונות וחיזוקים. יסוד הגנה נוסף הוא הגשר העשוי משני חלקים והמצויד ב-28 עמדות ירי.

הבנייה השתמשה באבנים בין שורות של לבנים, טכניקה לא נפוצה באזור. הכנסייה נשרפה ב-1711 על ידי העות'מאנים ונהרסה במלחמות בין הרוסים, האוסטרים והעות'מאנים בשנים 1735 - 1739 ו-1769 - 1774. ב-1821 העות'מאנים שדדו והרסו את המקום.

הכנסייה נבנתה מחדש ושופצה בשנים 1829 ו-1859. נעשה שיפוץ גם בשנים 1953 - 1957 ולאחר מכן נהפכה למוזיאון. בשנים 1991 - 1994 הכנסייה שופצה והושבה לשימוש הכנסייה האורתודוקסית.

== אגדות ומנהרות ==
מתהלכת בגאלאץ אגדה על קיום מנהרה, שמתחילה מתחת לכנסיית פרצ'יסטה ועוברת מתחת לדנובה עד ליציאה בגדה הימנית של הדנובה. המנהרה נועדה למילוט רכושם של עשירי המקום מפני ההתנפלויות הרבות, שהיו על גאלאץ במהלך הדורות. אין אף הוכחה ישירה לקיומה, בהווה או בעבר, של המנהרה, אך יש רמזים עקיפים, כמו גילוי מנהרה בת 300 מטר בין כנסיית פרצ'יסטה ובין הכנסייה גאורגה הקדוש, שכבר פורקה. פרט לכך מתחת לרחובות ובתי גאלאץ נמצאו לא מעט מנהרות.

== קישורים חיצוניים ==

* [https://adevarul.ro/locale/galati/legendele-dunarii-misterul-tunelurilor-stravechi-impanzesc-galatiul-traverseaza-fluviul-dobrogea-1_55dc7684f5eaafab2ce7aeeb/index.html Legendele Dunării: misterul tunelurilor străvechi care împânzesc Galaţiul şi traversează fluviul către Dobrogea] 

קטגוריה:גאלאץ: מבנים
קטגוריה:רומניה: כנסיות